
Eiropas Savienības kohēzijas politikas programmas 2021. – 2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" otrās kārtas īstenošanas noteikumi

	Noteikumu projekts
 Eiropas Savienības Kohēzijas politikas programmas 2021. – 2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" otrās kārtas finansējuma saņēmēji (I - III līmeņa un pārējās slimnīcas) un finansējuma sadalījums
	Iebildums
Noteikumu projekta 1.1.apakšpunkts noteic, ka izstrādātie noteikumi paredzēs kārtību, kādā īsteno Eiropas Savienības Kohēzijas politikas programmas 2021. – 2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību".
No Eiropas Savienības Kohēzijas politikas programmas 2021. – 2027. gadam specifiskā atbalsta mērķa nosaukuma noprotams, ka tā vērsta uz vienlīdzīgas piekļuves veselības aprūpei  nodrošināšanu, kā arī norādīts Noteikumu projekta 6.punktā.
Iepazīstoties ar pielikumā ietverto finansējuma sadalījumu slimnīcām, diemžēl secināms, ka Veselības ministrija nav ņēmusi vērā apstākli, ka SIA “Balvu un Gulbenes slimnīcu apvienība” nodrošina veselības aprūpi divu novadu iedzīvotājiem un ir lokalizēta divās fiziskās vietās – Balvos, Vidzemes ielā 2 un Gulbenē Upes ielā 1.
Balvos, Vidzemes ielā 2 tiek nodrošināta projekta 28.1.apakšpunktā minētā veselības aprūpe – sekundārā ambulatorā veselības aprūpe, uzņemšanas nodaļas darbība, stacionārā veselības aprūpe, tai skaitā nodrošināta rehabilitācija.
Gulbenē, Upes ielā 1 tiek nodrošināta sekundārā ambulatorā veselības aprūpe, steidzamās medicīniskās palīdzības punkta darbība un stacionārā veselības aprūpe aprūpes nodaļā.
SIA “Balvu un Gulbenes slimnīcu apvienība” sniegtā veselības aprūpe Gulbenē atbilst projekta 28.3.apakšpunktā minētajās Pārējās slimnīcās sniegtajai aprūpei.
“Balvu un Gulbenes slimnīcu apvienība”  lūdz papildināt noteikumus un iekļaut finansējumu arī SIA “Balvu un Gulbenes slimnīcu apvienība” veselības aprūpes infrastruktūrai Gulbenē, Upes ielā 1, lai nodrošinātu vienlīdzīgu piekļuvi veselības aprūpei un stiprinātu veselības sistēmu.

